CELEX: 62021CN0817
Language: hr
Date: 2021-12-21 00:00:00
Title: Predmet C-817/21: Zahtjev za prethodnu odluku koji je 21. prosinca 2021. uputila Curtea de Apel Bucureşti (Rumunjska) – R. I./Inspecţia Judiciară, N. L.

19.4.2022   
            
            
               HR
            
            
               Službeni list Europske unije
            
            
               C 165/25
            
         
      Zahtjev za prethodnu odluku koji je 21. prosinca 2021. uputila Curtea de Apel Bucureşti (Rumunjska) – R. I./Inspecţia Judiciară, N. L.
      (Predmet C-817/21)
      (2022/C 165/32)
      Jezik postupka: rumunjski
      
         Sud koji je uputio zahtjev
      
      Curtea de Apel Bucureşti
      
         Stranke
      
      
         Tužitelj: R. I.
      
         Tuženici: Inspecţia Judiciară, N. L.
      
         Prethodno pitanje
      
      Treba li članak 2. i članak 19. stavak 1. drugi podstavak Ugovora o Europskoj uniji, Odluku 2006/928 (o uspostavi mehanizma za suradnju i provjeru napretka Rumunjske u ispunjavanju posebnih mjerila na području reforme pravosuđa i borbe protiv korupcije) (1) te jamstva neovisnosti i nepristranosti propisana na temelju prava Europske unije, tumačiti na način da im se protivi nacionalni propis koji glavnom inspektoru Pravosudne inspekcije dopušta donošenje upravnih akata regulatorne prirode (podzakonske snage) i/ili pojedinačne prirode kojima samostalno odlučuje o organizaciji institucionalnog okvira Pravosudne inspekcije za odabir pravosudnih inspektora i ocjenu njihova rada, obavljanju inspekcijskih aktivnosti te o imenovanju zamjenika glavnog inspektora u slučaju kad su te osobe na temelju organskog zakona jedine ovlaštene poduzeti, odobriti ili osporiti mjere stegovne istrage koja se vodi protiv glavnog inspektora?
      
         (1)  Odluka Komisije 2006/928 od 13. prosinca 2006. o uspostavi mehanizma za suradnju i provjeru napretka Rumunjske u ispunjavanju posebnih mjerila na području reforme pravosuđa i borbe protiv korupcije (SL 2006., L 354, str. 56.) (SL, posebno izdanje na hrvatskom jeziku, poglavlje 11., svezak 65., str. 53.)